**Nekustamā īpašuma izsole**

Tukuma novada Dome **2015.gada 6.janvārī plkst.15.00** Tukuma novada pašvaldības Sēžu zālē, Talsu ielā 4, Tukumā, rīko nekustamā īpašuma – neapdzīvojamās telpas Ed.Veidenbauma ielā 1-29A, Tukumā, Tukuma novadā atklātu mutisku izsoli ar augšupejošu soli. Sākuma cena EUR 2500,00.

Apskate, iepriekš zvanot uz Tukuma novada Domi pa tālruni 26001624.

Ar izsoles noteikumiem var iepazīties Tukuma novada pašvaldības tīmekļa vietnē. Izsoles dalībniekus reģistrē Tukuma novada Domes 315.kabinetā darba laikā līdz 2015.gada 6.janvārim plkst.12:00.

Apgrūtinājums – nedzīvojamo telpu nomas līgums ar pašreizējo nomnieku SIA „Consult V” līdz 31.03.2015.

Pirms reģistrācijas izsoles dalībniekam Tukuma novada Domes kontā jāiemaksā nodrošinājums 250,00 *euro* apmērā un dalības maksa 15,00 *euro*.

APSTIPRINĀTI

ar Tukuma novada Domes 20.11.2014.

lēmumu (prot. Nr.14, 19.§.)

**IZSOLES NOTEIKUMI**

Tukumā

2014.gada 20.novembrī **Nr.23**

 (prot.Nr.14, 19.§.)

**Par pašvaldības nekustamā īpašuma -**

**neapdzīvojamās telpas Ed.Veidenbauma ielā 1-29A,**

**Tukumā, Tukuma novadā, izsoli**

**I. Vispārīgie jautājumi**

1. Izsoles pamatojums – Tukuma novada Domes 2014.gada 20.novembra lēmums „Par pašvaldības nekustamā īpašuma – neapdzīvojamās telpas Ed.Veidenbauma ielā 1-29A, Tukumā, Tukuma novadā, atsavināšanu un izsoles noteikumu apstiprināšanu” (prot. Nr.14, 19.§.).

2. Izsoles rīkotājs – Tukuma novada Domes Īpašumu apsaimniekošanas un privatizācijas komisija, Talsu ielā 4, Tukumā, Tukuma novadā, LV-3101.

3. Izsoles mērķis – atsavināt nekustamo īpašumu – neapdzīvojamo telpu Ed.Veidenbauma ielā 1-29A, Tukumā, Tukuma novadā (turpmāk – nekustamais īpašums), un nodot to Pircēja īpašumā.

4. Par piedalīšanos izsolē dalībnieks maksā dalības maksu – 15,00 *euro* (piecpadsmit *euro*).

5. Papildus dalības maksai dalībnieks maksā nodrošinājumu 250,00 (divi simti piecdesmit) *euro*.

6. Visi maksājumi ir veicami *euro.*

7. Maksājumi ir veicami Tukuma novada Domes, reģistrācijas Nr.90000050975, AS „Swedbank” norēķinu kontā: LV17HABA0001402040731, kods: HABALV22.

**II. Informācija par nekustamo īpašumu**

8. Informācija par nekustamo īpašumu:

|  |  |  |
| --- | --- | --- |
| 8.1. | Nekustamā īpašuma adrese | Ed.Veidenbauma ielā 1-29A, Tukumā, Tukuma novadā |
| 8.2. | Kadastra numurs | 90019004023 |
| 8.3. | Nekustamā īpašuma sastāvs | Neapdzīvojamā telpa Nr.601, ar kopējo platību 13,2 m2 atrodas 6-stāvu ēkas 1.stāvā, ēkas vidus daļā, kopīpašuma 132/46181 domājamā daļa no būves un zemes.  |
| 8.4.  | Īpašnieks | Tukuma novada Dome  |
| 8.5. | Apgrūtinājumi | nedzīvojamo telpu nomas līgums ar pašreizējo nomnieku SIA „Consult V” līdz 31.03.2015.  |
| 8.6. | Neapdzīvojamās telpas raksturojums | telpas kopējā platība - 13.2 m2 , augstums – 2,65 m, griesti - iekaramie, uz sienām – tapetes, uz grīdas – lamināts, metāla ārdurvis, logi – PVC, stāvoklis – labs. |
| 8.7. | Cita informācija | centralizēta elektroapgāde un siltumapgāde |

8.8. Papildus informācija par Nekustamo īpašumu Tukuma novada Domē 315.kabinetā vai pa mobilo tālruni 26001624.

**III. Izsoles sākuma cena un norise**

9. Izsoles sākuma cena 2500,00 *euro* (divi tūkstoši pieci simti *euro*).

10.Izsole notiks 2015.gada 6.janvārī plkst. 15:00, Tukuma novada Domē Talsu ielā 4, Tukumā, Tukuma novadā, otrajā stāvā - Sēžu zālē.

11. Izsole ir atklāta, mutiska, ar augšupejošu soli.

12. Izsolē piedalās tikai tie dalībnieki, kuri saskaņā ar Latvijas Republikas tiesību aktiem ir tiesīgi iegūt īpašumā dzīvokli un ir izpildījuši šo noteikumu IV nodaļas prasības.

13. Pirmais un turpmākie solīšanas soļi: 100,00 *euro* (viens simts *euro*).

**IV. Izsoles dalībnieki**

14. Lai kļūtu par izsoles dalībnieku, pretendentam līdz 2015.gada 6.janvāra plkst. 12:00jāiesniedz Tukuma novada Domē Talsu ielā 4, Tukumā, 315.kabinetā šādi dokumenti:

|  |  |  |
| --- | --- | --- |
| Nr.p.k. | Fiziskai personai | Juridiskai personai |
|  14.1.  | pieteikums par piedalīšanos izsolē | pieteikums par piedalīšanos izsolē |
| 14.2. | personu apliecinoša dokumenta kopija, uzrādot oriģinālu | apliecināts spēkā esošu statūtu (līguma) noraksts vai izraksts par pārvaldes institūciju (amatpersonu) kompetences apjomu |
| 14.3. | maksājuma dokumentu kopija, uzrādot oriģinālu, kas apliecina 4. un 5.punktā noteikto maksājumu veikšanu, | maksājuma dokumentu kopija, uzrādot oriģinālu, kas apliecina 4. un 5.punktā noteikto maksājumu veikšanu, |
| 14.4. | ja fizisko personu pārstāv pilnvarnieks – notariāli apliecināta pilnvara un pilnvarnieka pases kopija, uzrādot oriģinālu. | ja juridisko personu pārstāv cita fiziskā persona – notariāli apliecināta pilnvara un pilnvarnieka pases kopija, uzrādot oriģinālu. |

15. Izsoles komisija pārbauda vai pretendentam Latvijā, vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādu, tajā skaitā valsts sociālās apdrošināšnas iemaksu parādi, kas kopsummā kādā no valstīm pārsniedz 150 euro.

16. Pretendentus, kuri nav izpildījuši šo noteikumu 14.punkta prasības, neiekļauj izsoles dalībnieku sarakstā un pēc informācijas saņemšanas par viņu bankas norēķinu kontu, atmaksā viņiem nodrošinājumu.

17. Izsoles komisija ir tiesīga pārbaudīt dalībnieku dokumentos sniegtās ziņas un, ja tiek atklāts, ka izsoles dalībnieks ir sniedzis nepatiesas ziņas, to svītro no dalībnieku saraksta, nepieļauj dalību izsolē un neatmaksā nodrošinājumu. Atkārtotas izsoles gadījumā, šīm personām nav atļauts piedalīties.

18. Ziņas par izsoles dalībniekiem nav izpaužamas līdz izsoles sākumam.

**V. Izsole**

19. Izsoles dalībnieks vai viņa pilnvarotā persona izsoles telpās uzrāda pasi un ar parakstu uz izsoles noteikumiem, apliecina, ka viņš ar tiem ir iepazinies un apņemas tos ievērot.

20. Ja izsoles dalībnieks vai viņa pilnvarotā persona izsoles telpā nevar uzrādīt pasi, izsoles dalībnieks skaitās, ka nav ieradies uz izsoli.

21. Solīšana notiek pa vienam izsoles solim.

22. Katrs solītājs ar parakstu apstiprina izsoles dalībnieku sarakstā savu pēdējo nosolīto cenu.

Ja solītājs atsakās parakstīties, viņu svītro no izsoles dalībnieku saraksta un neatmaksā nodrošinājumu.

23. Ja izsoles laikā neviens no solītājiem nepiedalās solīšanā, tad visiem izsoles dalībniekiem neatmaksā nodrošinājumu.

**VI. Izsoles rezultāti**

24. Par izsoles uzvarētāju kļūst tas dalībnieks, kurš ir nosolījis visaugstāko cenu.

25. Gadījumā, ja neviens no izsoles dalībniekiem nav pārsolījis sākumcenu, izsole atzīstama par nenotikušu.

26. Izsoles komisija apstiprina izsoles protokolu, par ko tiek paziņots izsoles uzvarētājam.

27. Izsoles uzvarētājam, atrēķinot iemaksāto nodrošinājumu, divu nedēļu laikā no izsoles dienas, jāsamaksā piedāvātā augstākā summa par nosolīto nekustamo īpašumu tās pilnā apmērā.

28. Izsoles uzvarētāja samaksātais nodrošinājums tiek ieskaitīts nekustamā īpašuma pirkuma maksā. Nokavējot 27.punktā noteikto samaksas termiņu, izsoles uzvarētājs zaudē iesniegto nodrošinājumu, nodrošinājums tiek zaudēts par labu Tukuma novada pašvaldībai.

29. Pēc 27.punktā noteiktā maksājuma samaksas izsoles rezultāti tiek apstiprināti Tukuma novada Domes sēdē.

30. Pirkuma līgums ar izsoles uzvarētāju tiek noslēgts 7 (septiņu) dienu laikā pēc izsoles rezultātu apstiprināšanas Domes sēdē.

31. Ja izsoles uzvarētājs neveic nosolītās cenas samaksu šo noteikumu 27.punktā noteiktajā termiņā, tiesības nopirkt nekustamo īpašumu par paša nosolīto augstāko cenu pāriet nākamajam augstākās cenas nosolītājam.

32. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles rīkotājam par nekustamā īpašuma pirkšanu.

33. Gadījumā, ja arī pārsolītais izsoles dalībnieks neizmanto viņam 32.punktā piešķirtās tiesības, izsole atzīstama par nenotikušu.

34. Izsoles dalībnieki, kuri nav uzvarējuši izsolē vai skaitās neieradušies uz izsoli, saņem atpakaļ iemaksāto nodrošinājumu viena mēneša laikā. Lai saņemtu nodrošinājumu, izsoles dalībnieki iesniedz izsoles rīkotājam iesniegumu ar norādi par bankas norēķinu kontu, uz kuru nodrošinājums ir jāpārskaita.

Izsoles dalībnieki samaksāto dalības maksu atpakaļ nesaņem.

**VII. Noslēguma jautājums**

35. Sūdzības par Izsoles rīkotāja darbībām iesniedzamas Tukuma novada Domē līdz izsoles rezultātu apstiprināšanas dienai.